पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली । डीयू में छह दिनों की दाखिला आवेदन प्रक्रिया में इस बार ऑनलाइन रजिस्ट्रेशन एक लाख के पार पहुंच गया है। वहीं, ऑफलाइन रजिस्ट्रेशन के लिए भी करीब सवा लाख छात्रों ने फॉर्म खरीदे हैं। डीयू के डीन स्टूडेंट वेलफेयर प्रो. जेएम खुराना ने बताया कि ऑनलाइन आवेदन प्रक्रिया ऑफ लाइन से सरल है और आवेदन शुल्क भी आधा है। इसलिए छात्रों का फोकस इस बार ऑनलाइन पर है।
प्रो. खुराना ने बताया कि डीयू में मंगलवार को 9440 ऑफलाइन फॉर्म बिके, जबकि 59756 प्री-एडमिशन रजिस्ट्रेशन फॉर्म जमा हो चुके हैं। अभी तक 124331 ऑफलाइन फॉर्म बिक चुके हैं जबकि ऑनलाइन आवेदन प्रक्रिया के दौरान 106137 छात्रों ने रजिस्ट्रेशन किया है। इनमें से 76487 छात्रों के रजिस्ट्रेशन पूरे भरे जा चुके हैं, जबकि 56535 छात्रों ने ऑनलाइन रजिस्ट्रेशन के साथ दाखिला आवेदन फीस जमा करा फाइनल फॉर्म सबमिट कर दिया है। यह डेटा शाम चार बजे तक का है।
इसके बाद भी ऑनलाइन आवेदन 19 जून तक जारी रहेगा। छात्रों को सलाह है कि वह फॉर्म भरते समय दाखिला ब्रोशर्स में दी गई जानकारियों को ध्यान से पढ़ लें। इसके अलावा कोर्स में आवेदन से पहले डीयू वेबसाइट पर दिया गया कॉलेजवाइज एक्सट्रा एलिजिबिलिटी क्राइटेरिया भी ध्यान से पढ़ लें। फॉर्म भरते समय अधिक से अधिक कोर्सेज की च्वाइस भरें।
अक्सर छात्रों द्वारा बोर्ड में प्राप्तांकों के आधार पर यह प्रश्न पूछा जा रहा है कि क्या उसे 80 फीसदी या 90 फीसदी जितने भी अंक मिले हैं, उसके आधार पर किसी कोर्स में दाखिला मिल पाएगा। ऐसे छात्रों को हमने यही सलाह दी है कि वह डीयू की वेबसाइट पर अपलोड पिछले वर्ष की कट ऑफ देखें। उससे उन्हें आइडिया मिल जाएगा कि कितने पर्सेंटेज में किन कोर्सेज में कॉलेजों ने दाखिले किए थे। उसी के अनुरूप वह एक अनुमान बना लें।
फोर ईयर के लिए वीसी का नाम होगा इतिहास में दर्ज : शीला
नई दिल्ली. मुख्यमंत्री शीला दीक्षित ने मंगलवार को डीयू में हो रहे बदलावों को सकारात्मक बताते हुए कहा कि इस पहल के लिए डीयू के कुलपति प्रो. दिनेश सिंह का नाम इतिहास में दर्ज होगा क्योंकि चार वर्षीय स्नातक कोर्स की मांग बढ़ रही है। साथ ही नई पहल से छात्रों की उन्नति और कैरियर में आगे बढऩे के रास्ते खुलेंगे। छात्रसंघ की ओर से छात्रों के लिए पहली बार आयोजित किया गया जॉब फेयर एक सकारात्मक पहल है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn